Source: http://www.zavaznaporuba.sk/obecny-urad/spristupnovanie-informacii
Timestamp: 2019-09-17 10:49:42+00:00
Document Index: 12136949

Matched Legal Cases: ['§ 5', '§ 32', 'súd ', 'súd ', '§ 16', '§ 14', '§ 8', '§ 12']

Povinné zverejnenie informácií na základe § 5 zákona 211/2000 Z. z. slobodnom prístupe k informáciám a o zmene a doplnení niektorých zákonov v znení jeho neskorších zmien a doplnkov.
Spôsob zriadenia povinnej osoby, jej právomoci a kompetencie a popis organizačnej štruktúry.
Základné údaje o povinnej osobe:
Názov: OBEC ZÁVAŽNÁ PORUBA
Sídlo: Hlavná č. 135, 032 02 Závažná Poruba
Dátum vzniku obce: 01.07.1973
Spôsob zriadenia: zákonom SNR č. 369/1990 Zb. o obecnom zriadení v jeho platnom znení
Dátum vzniku samosprávy obce: v súlade s § 32 zákona 369/1990 dňom volieb do orgánov samospráv, ktoré sa uskutočnili 23 a 24.11.1990
Právomoc: obec je samostatný územný samosprávny a správny celok Slovenskej republiky; združuje osoby, ktoré majú na jej území trvalý pobyt. Obec je právnickou osobou, ktorá za podmienok ustanovených zákonom samostatne hospodári s vlastným majetkom a s vlastnými príjmami.
Popis organizačnej štruktúry:
Orgány obce: Starosta - 1,0 úväzku
Obecné zastupiteľstvo – 9 poslancov
Kontrolný orgán obce: Hlavný kontrolór – 0,2 úväzku
Obecný úrad: Sekretariát a podateľňa, správa daní a pokladňa – 1 zamestnanec
Ekonóm – 1 zamestnanec
PaM, ochrana osobných údajov, matrika, registre – 1 zamestnanec
Služby obce: Správa a údržba majetku obce - 4 zamestnanci
Opatrovateľká služba – úväzok podľa počtu opatrovaných
Základná škola: Riaditeľka + pedagogickí zamestnanci úväzok podľa počtu detí + školníčka/upratovačka- 1 zamestnanec
Materská škola: Riaditeľka + 3 pedagogickí zamestnanci + školníčka/upratovačka- 1 zamestnanec
Školská jedáleň: Vedúca + 2,66 prevádzkoví zamestnanci
Dom sociálnych služieb a zariadenie pre seniorov: Riaditeľka, 2 zdravotné sestry, 9 opatrovateliek, 1 asistent ošetrovateľa, 1 sociálny terapeut, 1 upratovačka, 1 pracovníčka pre výdaj stravy
Miesto, čas a spôsob získavania informácií.
Písomne poštou na adrese Obecný úrad, Hlavná 135, 032 02 Závažná Poruba.
Osobne v úradných hodinách, na ktoromkoľvek organizačnom útvare obce
Telefonicky na čísla uvedené v kontaktoch na webovej stránke obce v úradných hodinách, na ktoromkoľvek organizačnom útvare obce
elektronickou poštou na adrese: Táto e-mailová adresa je chránená pred spamovacími robotmi. Na jej zobrazenie potrebujete mať nainštalovaný JavaScript. alebo do elektronickej schránky obce.
Rovnakým spôsobom a na rovnakom miestne je možné podať aj žiadosť, návrh, podnet, sťažnosť alebo iné podanie.
Miesto, lehota a spôsob podania opravného prostriedku.
Riadny opravný prostriedok.
Proti rozhodnutiu o odmietnutí požadovanej informácie možno podať odvolanie v lehote do 15 dní od doručenia rozhodnutia alebo márneho uplynutia lehoty na rozhodnutie o žiadosti. Odvolanie sa podáva prostredníctvom Obecného úradu v Závažnej Porube alebo prostredníctvom príslušného organizačného útvaru obce. O odvolaní proti rozhodnutiu obecného úradu rozhoduje starosta obce do 15 dní od doručenia odvolania.
Možnosti preskúmania rozhodnutia povinnej osoby.
Rozhodnutie o odmietnutí požadovanej informácie možno preskúmať v súdnom konaní podľa zákona č. 160/2015 Z.z. Civilný sporový poriadok v znení neskorších predpisov, podaním na vecne príslušný súd v lehote do 2 mesiacov od doručenia rozhodnutia povinnej osoby v prvom stupni. Vecne príslušný súd na základe žaloby preskúmava len právoplatné rozhodnutie o odmietnutí žiadosti po vyčerpaní riadneho opravného prostriedku, t.j. odvolania.
Obsah žiadosti o poskytnutie informácie.
Žiadosť o poskytnutie informácie musí obsahovať:
obsah požadovaných informácií,
požadovaný spôsob sprístupnenia informácie,
Postup, ktorý musí povinná osoba dodržiavať pri vybavovaní všetkých žiadostí, návrhov a iných podaní, vrátane príslušných lehôt, ktoré je nutné dodržať.
Žiadosť o poskytnutie informácie sa po predložení potvrdí prezentačnou pečiatkou a preskúma, či obsahuje všetky požadované náležitosti.
Neúplná žiadosť sa musí minimálne do 7 dní doplniť, inak sa žiadosť odloží.
Ak obec nemá požadované informácie a ak zo žiadosti vyplýva, kde by sa mohli tieto informácie získať, postúpi žiadosť do 5 dní odo dňa doručenia žiadosti tejto povinnej osobe, inak ju odmietne.
Postúpenie žiadosti sa oznámi žiadateľovi ihneď. Lehota na vybavenie žiadosti začína plynúť znova dňom, keď príslušná povinná osoba dostala postúpenú žiadosť.
Lehota na vybavenie žiadosti je najneskôr do ôsmych pracovných dní alebo do 15 pracovných dní, ak sa sprístupňuje informácia nevidiacej osobe slepeckým odo dňa podania žiadosti alebo odo dňa odstránenia nedostatkov v žiadosti.
Lehota sa môže predĺžiť zo závažných dôvodov o rovnakú lehotu ako je uvedená v ods. 5.
Žiadateľ o tom musí byť písomne informovaný. Ak predmetom žiadosti je získanie informácií, ktoré už boli zverejnené, obec môže ihneď, najneskôr do 5 dní od podania žiadosti, namiesto sprístupnenia informácií žiadateľovi oznámiť údaje, ktoré umožňujú vyhľadanie a získanie zverejnenej informácie.
Ak žiadateľ trvá na sprístupnení zverejnených informácií, obec mu ich sprístupní. Lehota na sprístupnenie začína dňom, keď žiadateľ oznámil, že trvá na priamom sprístupnení informácie.
Vybavenie žiadosti a vydanie rozhodnutia.
- Ak povinná osoba sprístupní žiadateľovi požadované informácie v rozsahu a spôsobom podľa § 16 zákona o slobodnom prístupe k informáciám v zákonom stanovenej lehote, urobí rozhodnutie zápisom v spise. Proti takémuto rozhodnutiu nemožno podať opravný prostriedok.
- Ak povinná osoba žiadosti nevyhovie hoci len sčasti, vydá o tom v zákonom stanovenej lehote rozhodnutie. Rozhodnutie nevydá v prípade, ak žiadosť bola odložená podľa § 14 ods. 3 zákona o slobodnom prístupe k informáciám.
- Ak nevydá rozhodnutie, predpokladá sa, že vydala rozhodnutie, ktorým odmietla poskytnúť informáciu. Za deň doručenia sa považuje tretí deň od uplynutia lehoty na vybavenie žiadosti.
- Povinná osoba poskytujúca informáciu je povinná dbať, aby neposkytla informácie, ku ktorým je prístup obmedzený(§ 8 až § 12) zákona o slobodnom prístupe k informáciám. V prípade, že povinná osoba poskytuje informáciu, ktorá obsahuje osobné údaje, ku ktorým je obmedzený prístup, je povinná zamedziť viditeľnosť týchto údajov.
Prehľad predpisov, pokynov, inštrukcií, výkladových stanovísk, podľa ktorých povinná osoba koná a rozhoduje alebo ktoré upravujú práva a povinnosti fyzických osôb a právnických osôb vo vzťahu k povinnej osobe
Obec Závažná Poruba vo vzťahu k právam a povinnostiam fyzických a právnických osôb koná najmä podľa nasledovných predpisov:
Ústava Slovenskej republiky vydaná zákonom č. 460/1992 Zb.
Zákon č. 138/1991 Zb. o majetku obcí v znení neskorších predpisov.
Zákon č. 582/2004 Z.z. o miestnych daniach a miestnom poplatku za komunálne odpady drobné stavebné odpady v znení neskorších predpisov.
Zákon č. 563/2009 Z.z. o správe daní (daňový poriadok) a o zmene a doplnení niektorých zákonov v znení neskorších predpisov.
Zákon č. 50/1976 Zb. o územnom plánovaní a stavebnom poriadku v znení neskorších predpisov.
Všeobecne záväzné nariadenia vydané obcou.
Ďalšie platné právne predpisy, ktoré upravujú kompetencie a hospodárenie obce.
Sadzobník správnych poplatkov, ktoré povinná osoba vyberá za správne úkony, a sadzobník úhrad za sprístupňovanie informácií:
Sadzobník správnych poplatkov, ktoré obec vyberá za správne úkony:
Obec vyberá správne poplatky ustanovené v prílohe Zákona NR SR č. 145/1995 Z.z. o správnych poplatkoch v platnom znení uvedené v položkách 2,3,8,9,15,16,18,38,59,60,60a,61,62,62a,80,80a,82,83,84,85,140,142,143,144,160,161.
Sadzobník úhrad za sprístupnenie informácie:
informácie poskytnuté elektronicky a telefonicky bezplatne,
náklady na kancelársky materiál preukázateľne vynaložené pri poskytnutí informácie a poštovné podľa aktuálneho cenníka poštových zásielok, ak presiahnu výšku 3,00 eurá.
Spôsob úhrady: v hotovosti do pokladne alebo bezhotovostne na základe faktúry vystavenej obcou. V odôvodnených prípadoch môže starosta obce rozhodnúť o odpustení úhrady podľa ods. 2.